  Майя Бывальцева Сарапулын чорыганъя Европаысь тужгес бадӟым турнирлэн — Pro Anglers League — нырысетӥ люкетэз кутскиз. Кызьы вераз иворъёсъя «Удмуртия» агентстволы ӵошатсконлэн валтӥсь судьяез Владимир Иноземцев, спортсменъёсты рос-прос эскеронъёс возьмало. «Спортсменъёс дасяськыны быгатӥзы, та туж секыт условиослы дышыны быгатӥзы шуыса оскисько. Бер тудву чорыг вылын шӧдӥськиз, со спортсменъёс понна кӧня ке шугъяськонъёс кылдытэ. Чорыг дышем интыосы ӧз султы на. Со яке мызь лэзён интыосын, яке отысь гужем улон интыосазы лыктэ, чорыг али ялан интыысь-интые мынэ, сое секыт шедьтыны», — валэктӥз Владимир Иноземцев. Ӵошатсконэ быдэс Россиысь но СНГе пырись кунъёсысь 30 кужмоосыз экипажъёс пырисько. Куинез со пӧлысь — Удмуртиысь. Ӵошатсконлэн йылпумъян люкетъёсыз таяз арын сӥзьыл ортчозы. Pro Anglers League-2017 турнирлэн огъя фондэз 8 миллион манет котыр. Чорыганъя Pro Anglers League турнир Удмуртиын: пус чӧлтон Тегъёс: Спорт Сарапул Кама Удмуртия чорыган  